D1. PIELIKUMS - TEHNISKĀ PIEDĀVĀJUMA SAGATAVOŠANAS VADLĪNIJAS
Tehnisko piedāvājumu Pretendents sagatavo atbilstoši šajās vadlīnijās tālāk norādītajam Tehniskā piedāvājuma saturam un formai. Visiem Pretendenta piedāvātājiem materiāliem, iekārtām un aprīkojumam ir jāatbilst Pasūtītāja prasībām.
Lai Pasūtītājs detalizēti varētu izvērtēt piedāvājumus, Pretendentam jāiesniedz visa informācija, kas noteikta Tehniskā piedāvājuma sagatavošanas vadlīnijās. 
1. Piedāvātā tehnoloģija, iekārtas un materiāli 
Pretendentam jāiesniedz detalizēts Darbu izpildes piedāvātais tehniskā risinājuma apraksts, kas demonstrē Pretendenta izpratni par Pasūtītāja prasībām (Tehniskajām specifikācijām) un plānotajiem Darbiem un ietver sekojošo:
· Pretendentam savā piedāvājumā jāiekļauj visu tehnoloģisko posmu apraksts (ieskaitot plūsmas, slodzes, iekārtu specifikācijas, notekūdeņu un dūņu plūsmas diagrammas, aerācijas sistēmas sākotnējā diagramma, vispārējs cauruļvadu, apvidus un būvju plāns (min. 1:200), rezervuāru un būvju detalizēts plāns un profili u.c), tai skaitā;
· Granulēto aktīvo dūņu (GAS) sistēmu;
· Bioloģiskā procesa gaisa pūtēju, padeves sistēmas, aerācijas sistēmām;
· Mikseru izvēles pamatojumu;
· Dūņu atūdeņošanas iekārtu;
· Dūņu mitruma samazināšanas iekārtu.
· Piedāvāto tehnoloģiju apraksts, norādot to priekšrocības un trūkumus;
· Ja piedāvātās notekūdeņu attīrīšanas tehnoloģijas, kas izmantotas Pretendenta piedāvājumā ir patentētas, tad Pretendentam jāiesniedz dokumenti, kas apstiprina to izmantošanas atļauju minētajos Darbos;
· Attīrīšanas procesa tehniskie parametri dažādiem darba režīmiem, t.sk. paredzamais lieko dūņu daudzums;
· Konkursa piedāvājumā Pretendentam ir jāuzrāda piedāvātās SCADA sistēmas un virsvadības sistēmas (VVS) parametru un iespēju detalizējums;
· Pretendentam savā piedāvājumā ir jāsniedz informācija par paredzēto tehnisko aprīkojumu (skat. tabulu D2.pielikumā);
· Tabula ar nepieciešamajām ķimikālijām, materiāliem, ekspluatācijas aprīkojumu, rezerves daļām, apkopēm un darbarīkiem; 
· Iekārtu tehniskā servisa organizācijas apraksts, kurā skaidri jānorāda informācija par to, kur pieejamas rezerves daļas; jānorāda tuvākais servisa centrs/aģents;
· Atsauksmju saraksts un pārējā līdzīgos projektos iegūtas pieredzes dokumentācija;
Pretendentam savā piedāvājumā jāiekļauj Darbus raksturojoši rasējumi, kas ataino ēku plānus un raksturīgākos griezumus, kā arī aprīkojumu un iekārtas. Pretendentam savos rasējumos skaidri jādemonstrē piedāvātais risinājums un to raksturojošie galvenie parametri un izmēri. Rasējumiem jāatspoguļo vismaz sekojošais:
a) Piedāvātā procesa shematisku zīmējumu ar galvenajiem procesa parametriem, tvertņu, iekārtu un aprīkojuma izmēriem;
b) Darbu izpildes vietas plānu ar esošajām un plānojamām ēkām un būvēm, ceļiem, žogu, vārtiem, cauruļvadiem, aizbīdņu kamerām, norādot arī vietu būvkantorim un citām pagaidu būvēm. Mērogā 1:500 vai mazākā;
c) Katras būves plānu un griezumu (Mērogs 1:100). Plānā attēlojams telpu izkārtojums, telpu platība, ieejas, kāpnes, galvenā aprīkojuma (sūkņi, gaisa pūtēji, baseini, tvertnes, filtri, u.c.) izkārtojums. Griezumā attēlojams ēkas telpu un iekārtu horizontālais izvietojums;
d) Procesa un instrumentu diagramma (PID);
e) Kontroles sistēmas diagramma, norādot kontroles stacijas, komunikācijas līnijas, PLC, instrumentus, motorus un citu aprīkojumu.
2. Skiču projekta un tehniskā projekta stadiju organizēšana
· Skiču projekta (SP) un tehniskā projekta (TP) izstrādei nepieciešamās informācijas apraksts;
· SP un TP izstrādes organizācijas apraksts.
3. Būvdarbu stadijas organizēšana 
· Tehnisko specifikāciju interpretācija, raksturojot Būvniecības darbu mērķus un sasniedzamos rezultātus;
· Būvniecības darbu veikšanas galveno risku un pieņēmumu raksturojums;
· Darba izpildes organizatoriskās struktūras shēma un apraksts;
· Darba izpildei piedāvāto, metožu un līdzekļu apraksts atsevišķi katram izpildāmajam darbam un veicamajam pasākumam, raksturojot to secību un mijiedarbību;
· Darba izpildei nepieciešamā tehniskā nodrošinājuma (būvniecības mehānismi, iekārtas, aprīkojums, u.tml.) apraksts;
· Detalizēts esošo iekārtu nepārtrauktas darbības apraksts jaunu iekārtu izbūves vai esošo rekonstrukcijas laikā; 
· Apliecinājums vienoties vai vienošanās ar konkrētām sertificētām darbu izpildes laboratorijām.
4. [bookmark: _Toc12007883][bookmark: _Toc497884025][bookmark: _Toc490977059][bookmark: _Toc490976126][bookmark: _Toc464871190]Detalizēts darba izpildes laika grafiks 
· Izpildāmo darbu un veicamo pasākumu, t.sk. atskaišu un maksājumu dokumentu iesniegšanas, laika grafiks, nosakot izpildāmo darbu un veicamo pasākumu sākumu, beigas un ilgumu;
· Cilvēkresursu un mehānismu ieguldījums atbilstošajās aktivitātēs;
· Naudas plūsmas grafiks. 
5. Ekspluatācijas izmaksas
Tehnoloģisko iekārtu ekspluatācijas izmaksu aprēķins atbilstoši klātpievienotajai veidnei (skat. D3 pielikumu). 
6. Garantijas un apkopes
[bookmark: _Toc423335461]Procesa un darbības garantijas atbilstoši klātpievienotajai veidnei (skat. D4 pielikumu). 
7. Kvalitātes vadības sistēmas apraksts
Sniedzamo pakalpojumu un būvdarbu kvalitātes nodrošināšanas pasākumu apraksts, kas aprakstošā formā satur komunikāciju sadarbības shēmu starp iesaistītajām pusēm, kvalitātes kontroles pasākumus, projekta vadības nodrošināšanas aprakstu, kurā norādīts atbildības sadalījums Pretendenta organizācijas dalībnieku un amatpersonu starpā, norādīts atbildīgais par kvalitātes vadības nodrošināšanu, vienotas informācijas plūsmas nodrošināšanas apraksts starp projektā iesaistītajām pusēm, kontroles mehānisms programmā noteikto termiņu ievērošanai.
8. Vides aizsardzības pasākumu apraksts
Pretendentam jāapraksta, kā tiks veikti un nodrošināti pasākumi, lai ievērotu vides aizsardzības prasības un minimizētu Darbu negatīvo ietekmi uz apkārtējo vidi.
9. Cita informācija
Cita tehniska rakstura informācija.
